Nerčinsk

**Nerčinsk** () om Venäman lidn da lidnankund Baikalantagaižen randan keskuzpalas. Se om Nerčinskan rajonan administrativine keskuz.

## Istorii
Eländpunktan aluz oli pandud vl 1653 kozakoil kuti *Nelückii*-varmitez (), tungusalaižiden Gantimur-ruhtinasen mehed vargastiba sišpäi da paloiba sidä lophu vl 1654. Vodele 1657 saudihe ut *Nerčin varmitest* (), nimitihe jogen mödhe. Vodel 1664 Gantimur da völ 40 heimoiden ohjandajad tuliba da andoihe Venäman tobmudele, kändihe kozakoil mugažo.

Vl 1689 Nerčinsk sai lidnan statusad, sil-žo vodel Nerčin kožundakt om allekirjutadud Kitainke täs. Hobedan valamižtegim radoi Nerčinskas. Rahvahanikoiden sodan aigan lidn oli ottud Japonijan sodavägil lühüdaks aigaks. Om kaičenus äi endevanhid pertid lidnas.

Nerčinsk šingotase turizmal i sömtegimištol (leibän edheotand, konditerine fabrik).

## Geografijan andmused

Lidn sijadase rajonan suven keskuzpalas, Nerč-jogen () hural randal tobjimalaz, seičemes kilometras sen lanktendan Šilk-jogehe sijaspäi (Amuran bassein), 490 m ü.m.t. keskmäižel korktusel.

Matkad Čithasai om 210 km päivlaskmha orhal, 300 km raudtedme vai 270 km avtotedme. Lähembaižed lidnad oma Šilk nell'kümnes kilometras päivlaskmha avtotedme vai 45 km raudtedme i Balei 44 km suvhe orhal vai 71 km avtol. Vižkilometrine raudtesarak ühtenzoitab lidnad Transsiban Priiskovai-stancijanke () suvhe lidnaspäi. Federaline Amur-trass (M58) mäneb koumekümnes kilometras lidnaspäi.

Klimat om terav kontinentaline, tal'v om hätkeline vilu lujas. Voden keskmäine lämuz om −5,3 C°, kezakun-elokun +14,8..+17,5 C°, tal'vkun-uhokun −25,3..−36,0 C°. Il'man keskmäine vozne relätivine nepsuz om 62,2 %.

## Tobmuz
Pen' Makejevk-žilo (33 rist. vl 2017) mülüb lidnankundha Nerčinskan ližaks.

Edeline lidnan pämez' om Mihail Slesarenko (keväz'ku 2017 — sügüz'ku 2020, sid' radoi Nerčinskan rajonan pämehen).

## Eläjad
Vn 2010 Venäman rahvahanlugemižen mödhe lidnan eläjiden lugu oli 14 959 ristitud, lidnankundan — 14 999 ristitud, rajonan viž ühesandest, vn 2021 lidnan — 15 290 ristitud. Vl 2017 kaik 14 912 ristitud elihe lidnas i 14 945 ristitud kaikes lidnankundas. Kaikiš suremb lidnan ristitišt oli läz 17 tuh. eläjid vll 1979−1992 (17 000 rist. vl 1992).

Ortodoksižen hristanuskondan kafedraline Sündun Eläbzdusen päjumalanpert' om saudud vll 1814−1825.

Lapsiden opendusen aluzkundad oma kahesa päivkodid (nomer 4..8, 10, 12, 16), aluzškol (nomer 2), kaks' keskškolad (nomer 1 i 9), lapsiden sädamižen keskuz, čomamahtoiden škol N.I. Verhoturovan nimed, rajonan lapsiden da norišton sportškol. Nerčinskan agrarine tehnikum om lidnan professionaližen opendusen aluzkundaks.

## Galerei

Бутинский дворец.jpg|Mihail Butin-torgovanan pert'kulu (2020)
Воскресенский собор, Улица Погодаева, 85, Нерчинск, Нерчинский район, Забайкальский край.jpg|Sündun Eläbzdusen päjumalanpert', vn 2020 nägu
Торговые ряды. Площадь Борцов Революции, Нерчинск, Нерчинский район, Забайкальский край.jpg|Istorižed torguindrived vl 2020
Винная монополия, улица Ярославского, 34, Нерчинск, Нерчинский район, Забайкальский край.jpg|Vinmonopolijan istorine sauvuz (2021)
Здание городской думы. Улица Советская, 54, Нерчинск, Нерчинский район, Забайкальский край.jpg|Lidnan Duman istorine sauvuz (2020)


## Homaičendad


## Irdkosketused
* Lidnankundan tobmuden sait (''гпнерчинское.нерчинск.чита.рф'').